Bermudas

:*Iste articlo ye sobre un *'territorio britanico**. Ta la prenda se veiga [[bermudas (ropa)]]''


As islas **Bermudas*' (en [[idioma anglés|anglés]] *Bermuda*) son un territorio autonomo d'ultramar que perteneixe a o [[Reino Uniu]], situato en l'[[oceano Atlantico|Atlantico]] Norte, debant d'as costas d'[[America d'o Norte]], a l'este de [[Carolina d'o Sud]] ([[Estaus Unius]]).

﻿S'atribuye o descubrimiento a [[Juan Bermúdez]], navegant [[Espanya|espanyol]] de [[Palos de la Frontera]] ([[provincia de Uelba|Uelba]]), en primerías d'o [[sieglo XVI]], probablement en [[1503]].

S'han convertito en un d'os centros financiers y [[turismo|turisticos]] mas importants d'o mundo. As Bermudas son consideratas a sobén un [[paradiso fiscal]]. Tienen una [[superficie]] de 58,8 [[km²]]; y una [[Población humana|población]] de 64.500 habitants ([[2003]]).

As localidaz prencipals son [[Hamilton (Bermudas)|Hamilton]] (en ye a suya [[Capital (politica)|capital]]) y a villa historica de [[Saint George's (Bermudas)|Saint George's]], declarata [[Patrimonio d'a Humanidat]] por a [[UNESCO]].

Os hombres d'istas islas gosan portar uns pantalons curtos caracteristicos que plegan dica o chenullo, derivatos de l'antigo uniforme d'os soldatos britanics, que han pasato a decir-se *bermudas* (en anglés *Bermuda shorts*).

== Historia ==


En l'anyo 1505, lo navegante espanyol [[Juan Bermúdez]] descubrió las islas, a las que les dio lo nombre d'a suya carabela, *Garza*. Se menciona como La Bermuda  en o *Legatio babylonica*, publicau en 1511 per lo historiador [[Pedro Mártir de Anglería]], y tamién s'incluyió en os mapas espanyols d'ixe anyo. Tanto espanyols como portugueses utilizaban las islas como un puesto pa fornir-se de carne fresca y d'augua, pero las leyendas d'espritos y demonios, que agora se piensa que surtioron d'os cantos estridents d'as aus (muito probablement d'una especie de petrel d'as Bermudas), de conchunta con o fuerte rudio en a nueit d'os cochins salvaches y lo constant estau tormentoso (los primers visitantes plegoron baixo ixas condicions) y un perigloso aniello de [[Arrecife|arrecifes]], les impidioron realizar cualsequier asentamiento permanent.

Mientres lo sieglo siguient, las islas estioron frecuentment visitadas pero no ocupadas de traza permanent. Finalment estioron reclamadas per la Corona anglesa, y la Carta d'a Companyía de Virchinia s'enampló pa incluyir-la. O lugar de Sant George estió poblau dende l'anyo 1612 y se convirtió en a primera capital d'as Bermudas.

O zaguer gubernador anglés de Bermuda estió [[George James Bruere]] qui morió dimpués de destapar un complot muit important mientres a [[Guerra Revolucionaria Americana]] en [[1780]]. Dengún no sabeba dica agosto de 2008 a on yera apedecato, dica que un grupo d'arqueologos norteamericans d'a [[Universidat de Boston]], trobaron a suya sepoltura baixo a ilesia de St.Peter d'a ciudat de [[Saint George's (Bermudas)|Saint George's]] cuan yeran buscando a sepoltura d'o capitán de l'armada anglesa, Sir [[Jacob Weathe]] muerto tamién en [[1783]] en St.George's. Ista trobata inesperata remató con a limpieza d'a placa de bronce que yera sobre a tapa d'o [[sarcofago]] en a que s'alzaban unas restas humanas. A placa informaba con detalles que as restas perteneixeban a o zaguer gubernador anglés.

Entre os anyos 1780 y 1783 bi habió una important epidemia de [[fiebre amariella]] que despobló a isla.

== Esporte ==
* *Categoría principal*: [[:Categoría:Esporte en Bermudas|Esporte en Bermudas]].

=== Bermudas en os Chuegos Olimpicos ===
*  [[ en os Chuegos Olimpicos]].
* *Categoría principal:'' :Categoría:Bermudas en os Chuegos Olimpicos.

Bermudas en os Chuegos Olimpicos ye representada per l'Asociación Olimpica de Bermudas, creada en l'anyo 1935 y miembro d'o Comité Olimpico Internacional dende 1936, anyo en que participó por primera vegada en Berlín 1936 y dende alavez ha teniu representación ininterrompidament dica l'actualidat, con a excepción d'os de Moscú 1980 que no participó perque se adhibió a lo grupo que realizó un boicot.